ΓΡΑΠΤΗ ΕΡΩΤΗΣΗ E-3430/01

υποβολή: Erik Meijer (GUE/NGL) προς την Επιτροπή

(21 Δεκεμβρίου 2001)

Θέμα: Έξυπνες ετικέτες (smart tags) που τοποθετεί οικειοθελώς η Microsoft σε ιστοθέσεις του διαδικτύου και παραπέμπουν σε συγκεντρωθείσες και ελεγχόμενες από την ίδια πληροφορίες,

1. Είναι ενήμερη η Επιτροπή για το γεγονός ότι η επιχείρηση Microsoft, που αντιπροσωπεύει το 92 % των ηλεκτρονικώνπολογιστών ανά τον κόσμο, άρχισε από τις 31 Μαΐου 2001 ιδία πρωτοβουλία και αυτομάτως, να προσφέρει νέαπηρεσία στους πελάτες τηςπό την ονομασία smart tags (έξυπνες ετικέτες)· Έτσι, εφοδιάζονται ιστοθέσεις του διαδικτύου και έγγραφα γραφείου με εικονίδια για τη σύνδεση με σχετικούς δείκτες (relevant links), οι οποίοι παραπέμπουν κατ' αρχάς σε συνδεδεμένες με την Microsoft ιστοθέσεις που έχουν επιλεγεί και συνταχθεί κατά τρόπο που δεν μπορεί να επηρεασθεί από τρίτους.

2. Πώς κρίνει η Επιτροπή την πιθανότητα να χρησιμοποιηθεί η δεσπόζουσα θέση της Microsoft στον τομέα των φυλλομετρητών ιστού και των συστημάτων χειρισμού για τη σύνδεση καταναλωτών με ελεγχόμενες από την ίδια επιχείρηση πληροφορίες και να επιβληθούν αυτομάτως οι έξυπνες ετικέτες, εφόσον αποτελούν μέρος των προγραμμάτων Office XP, Internet Explorer 6 και Windows XP, στους πελάτες, επιχειρήσεις και στους εργαζομένους των επιχειρήσεων·

3. Μπορεί η Επιτροπή να επιβεβαιώσει ότι είναι δύσκολο, δαπανηρό και χρονοβόρο για όλους τους ενδιαφερομένους να αντικαταστήσουν — εφόσον το επιθυμούν — τα smart tags της Microsoft με άλλα, στο μέτρο που διατίθενται από ανταγωνιστικές επιχειρήσεις· Ουσιαστικώς, οι εκδότες θα πρέπει κατ' αρχάς να επενδύσουν μεγάλα ποσά για την ανάπτυξη δεδομένων, όλες οι ιστοσελίδες μιας θέσης θα πρέπει να εφοδιασθούν με κώδικα html και οι καταναλωτές θα πρέπει να κατεβάσουν (download) και να εγκαταστήσουν τα δεδομένα αυτά.

4. Θεωρεί η Επιτροπή ότι επαρκεί η απόφαση της Microsoft να αναβάλει για ένα εξάμηνο, λόγω του μεγάλου αριθμού αντιρρήσεων που προβλήθηκαν από πολλές χώρες, την εφαρμογή των έξυπνων ετικετών στο πρόγραμμα Windows XP, που διατέθηκε στην αγορά στις 25 Οκτωβρίου 2001, διατηρώντας όμως τη δυνατότητα να τις εφαρμόσει εν ευθέτω χρόνω, και έτσι να αποκτήσει ενδεχομένως και πάλι την πλήρη κυριαρχία στο διαδίκτυο·

5. Ποια μέτρα προτίθεται να λάβει η Επιτροπή για να συμβάλει σε μεγαλύτερη ελευθερία και ποικιλομορφία της ενημέρωσης και — τουλάχιστον για τους χρήστες στην Ευρώπη — να αυξήσει τις δυνατότητες να μην δέχονται αναγκαστικά τα smart tags της Microsoft, εισάγοντας π. χ. την δέσμευση επιλογής βάσει της οποίας οι χρήστες να αποφασίζουν εκ των προτέρων ρητώς ότι δέχονται την επίδραση του ενημερωτικού τουςλικού από τα smart tags και διατηρούν τη δυνατότητα να απελευθερωθούν από αυτά αμέσως και ανά πάσα στιγμή·

Απάντηση του κ. Monti εξ ονόματος της Επιτροπής

(18 Φεβρουαρίου 2002)

1. Η Επιτροπή έλαβε στοιχεία για το θέμα αυτό από διάφορες πηγές. Οι smart tags (έξυπνες ετικέτες) στις οποίες αναφέρεται το Αξιότιμο Μέλος του Κοινοβουλίου ήταν ένα προτεινόμενο στοιχείο των Windows XP που θα επέτρεπε στην Microsoft και τους εταίρους της να εισαγάγουν τις συνδέσεις τους σε κάθε ιστοσελίδα στην οποία μπορεί να έχει κανείς πρόσβαση μέσω του φυλλομετρητή του Internet Explorer. Όπως εκφράζεται σαφώς στην ερώτηση 4, η Microsoft έχει εν τω μεταξύ εγκαταλείψει αυτό το στοιχείο στα Windows XP.

2. Η διεξαγόμενη έρευνα της Επιτροπής για τη Microsoft που οδήγησε στην έκδοση των Κοινοποιήσεων Αιτιάσεων κατά της Microsoft Corporation στις 3 Αυγούστου του 2000 και στις 29 Αυγούστου του 2001, εστιάζεται στον ισχυρισμό ότι η Microsoft κατεχράσθη της δεσπόζουσας θέσης της στην αγορά λογισμικού λειτουργικού συστήματος προσωπικούπολογιστή χρησιμοποιώντας τη δύναμη αυτή για να εισέλθει στην αγορά λογισμικού εξυπηρετητή. Η Επιτροπή πιστεύει ότι η Microsoft ενδέχεται να έχει αποκρύψει από τους πωλητές εναλλακτικού λογισμικού εξυπηρετητή σημαντικές πληροφορίες διαλειτουργικότητας που χρειάζονται για να μπορέσουν τα προϊόντα τους να μιλήσουν με τα κυρίαρχα PC και προϊόντα εξυπηρετητή της Microsoft.

Στη δεύτερη κοινοποίηση αιτιάσεων, η Επιτροπή ισχυρίζεται επίσης ότι η Microsoft συνδέει παράνομα το προϊόν της Media Player με το δεσπόζον λειτουργικό σύστημα Windows.

Προς το παρόν και ελλείψει επίσημης καταγγελίας, δεν έχει ωστόσο κινηθεί διαδικασία για τα προϊόντα της Microsoft Office XP, Internet Explorer 6 ή Windows XP όπως αναφέρεται από το Αξιότιμο Μέλος του Κοινοβουλίου, παρόλο που η Επιτροπή παρακολουθεί προσεκτικά όλες τις εξελίξεις σχετικά με τα προϊόντα αυτά.

3. Η Επιτροπή δεν διαθέτει στοιχεία για το πόσο δύσκολο, δαπανηρό και χρονοβόρο είναι να αντικατασταθούν οι έξυπνες ετικέτες της Microsoft από κάτι άλλο, ή για το εάν πρέπει να δημιουργηθούν και να τοποθετηθούν αρχεία ή εάν πρέπει να προστεθεί ο κώδικας HTML σε όλες τις σελίδες μιας θέσης του Διαδικτύου που πρέπει να τηλεφορτώσουν οι καταναλωτές.

Ωστόσο, κατά τη διεξαγόμενη διαδικασία, η Επιτροπή εξετάζει σε ποιό βαθμό, η Microsoft έχει λάβει ενεργά μέτρα — όπως ισχυρίζονται οι ανταγωνιστές της — για να καταστήσει τεχνικά δύσκολο για τους πελάτες της να αφαιρέσουν ορισμένα προϊόντα Microsoft και να τα αντικαταστήσουν με εναλλακτικές λύσεις που θα εξυπηρετούσαν καλύτερα τους σκοπούς τους.

4. Η Επιτροπή δεν διαθέτει επίσημη επιβεβαίωση από την Microsoft ή από κάποια άλλη πηγή ότι η εταιρεία ανέβαλε την εφαρμογή των έξυπνων ετικετών για έξι μήνες. Αν είχεποπέσει στην προσοχή της Επιτροπής ισχυρισμός για συγκεκριμένη παράβαση της κοινοτικής νομοθεσίας για τον ανταγωνισμό, η Επιτροπή θα την ερευνούσε και θα λάμβανε τα απαραίτητα μέτρα.

5. Το Αξιότιμο Μέλος του Κοινοβουλίου αντιλαμβάνεται ότι — καθώς η Επιτροπή δεν έχει ολοκληρώσει ακόμη την έρευνά της για την Microsoft — θα ήταν πρόωρο να εικάσει στο σημείο αυτό ποιό θα είναι το αποτέλεσμα. Κύρια προτεραιότητα της Επιτροπής στη διεξαγόμενη διαδικασία είναι να διαφυλαχθεί η δυνατότητα επιλογής των καταναλωτών και η δυνατότητα ανανέωσης για όλους τους παίκτες στις σχετικές αγορές.